 Ezikiel 2  O wee sị m: Nwa nke mmadụ, bilie ọtọ ka m gwa gị okwu.Mmụọ nsọ wee bata nime m ozugbo ọ gwara m okwu. O wee mee ka m guzoro ọtọ ka m wee nụ ihe Onye ahụ na-agwa m okwu na-ekwu.O wee sị m: Nwa nke mmadụ, m na-edunye gị ka ị gakwuru ụmụ Izrel, bụ mba na-enupụ isi, ndị nupụụrụ m isi. Ha onwe ha na ndị nna nna ha emehiewo m ruo taa.Ụmụ na-aka anya na ndị isi ike, m na-edunye gị ka ị gakwuru ha, sịkwa ha, Nke a bụ ihe Ọkaakaa Onyenwe anyị Jehova kwuru.Ma ha onwe ha, ma hà ga-anụ ma ha agaghị anụ, nihi na ha bụ ụlọ na-enupụ isi, ha ga-amarakwa na onye amụma nọrọ netiti ha.Ma gị onwe gị, nwa nke mmadụ, atụla ha egwu; atụkwala okwu ha egwu, nihi na e nwere ndị na-ekwesi olu ike na ihe na-adụ gị ogwu, ọ bụkwa netiti akpị ka ị nọ. Atụkwala okwu ha egwu, ụjọ atụkwala gị ma ị hụ ihu ha, nihi na ha bụ ụlọ na-enupụ isi.Gwa ha okwu m, ma hà ga-anụ ma ha agaghị anụ, nihi na ha bụ ndị nnupụisi.Ma gị onwe gị, nwa nke mmadụ, nụrụ ihe m na-agwa gị. Enupụkwala isi dị ka ụlọ a nke na-enupụ isi. Meghee ọnụ gị rie ihe m na-enye gị.M wee hụ, ma, lee! e nwere aka a gbatịịrị m, lee! aka ahụ ji akwụkwọ a pịakọtara apịakọta.O wee gbasaa ya nihu m, e dekwara ya ihe ihu na azụ; e dere ya abụ iru uju na ịkwa ákwá na ákwá arịrị. 